કોર્પોરેશન દ્વારા સતત ત્રીજા દિવસે રોડ ઉપર મુકાયેલા દબાણો દૂર કરવાની કાર્યવાહી કરવામાં આવી હતી જેમાં પશ્ચિમ ઝોનના એસ્ટેટ-ટીડીઓ ખાતા દ્વારા વીએસ હોસ્પિટલથી પાલડી ચાર રસ્તાથી મહાલક્ષ્મી ચાર રસ્તા સુધીના ૩.૫ કિ. મી. ના રોડ ઉપરથી દબાણો હટાવવાની કામગીરી કરાઇ હતી જેમાં ૧૬ લારી અને ૯૮ અન્ય પ્રકારના દબાણો મળી કુલ ૧૧૪ દબાણો દૂર કરવામાં આવ્યા હતા જ્યારે નવા પશ્ચિમ ઝોનના એસ્ટેટ-ટીડીઓ ખાતા દ્વારા ઘાટલોડિયાના પ્રભાત ચોક રોડ ઉપર દબાણો દૂર કરવાની કાર્યવાહી કરવામાં આવી હતી જેમાં ૩૧ શેડ, ૨૧ ઓટલા, ૨૭ પાકા બાંધકામ મળી કુલ ૭૯ દબાણો તોડયા હતા.